Lietuvos Respublikos Vyriausybė

NUTARIMAS

DĖL TARPŽINYBINĖS ŪKIO ŠAKŲ STRATEGIJŲ, PROGRAMŲ IR PLANŲ TARPUSAVIO SUBALANSAVIMO KOMISIJOS SUDARYMO

2011 m. rugpjūčio 24 d. Nr. 1003

Vilnius

Įgyvendindama Lietuvos Respublikos Vyriausybės 2009 m. vasario 25 d. nutarimo Nr. 189 „Dėl Lietuvos Respublikos Vyriausybės 2008–2012 metų programos įgyvendinimo priemonių patvirtinimo“ (Žin., 2009, Nr. 33-1268) 3 lentelės 706.3. priemonę – parengti Lietuvos Respublikos teritorijos bendrojo plano, patvirtinto Lietuvos Respublikos Seimo 2002 m. spalio 29 d. nutarimu Nr. IX-1154, pakeitimo projektą, numatantį papildyti Lietuvos Respublikos teritorijos bendrojo plano sprendinius jūrinių teritorijų dalimi, taip pat Lietuvos Respublikos valstybės teritorijos bendrojo (generalinio) plano rengimo tvarkos aprašo, patvirtinto Lietuvos Respublikos Vyriausybės 2004 m. birželio 16 d. nutarimu Nr. 753 (Žin., 2004, Nr. 96-3533), 7, 9 ir 10 punktus, Lietuvos Respublikos Vyriausybė nutaria:

Sudaryti šią Tarpžinybinę ūkio šakų strategijų, programų ir planų tarpusavio subalansavimo komisiją (toliau – komisija):

Gediminas Kazlauskas – aplinkos ministras (komisijos pirmininkas);

Stanislovas Šriūbėnas – aplinkos viceministras (komisijos pirmininko pavaduotojas);

Arvydas Darulis – energetikos viceministras;

Giedrius Kadziauskas – ūkio viceministras;

Nijolė Laužikienė – kultūros viceministrė;

Audra Mikalauskaitė – socialinės apsaugos ir darbo viceministrė;

Edvardas Raugalas – žemės ūkio viceministras;

Sigitas Šiupšinskas – vidaus reikalų viceministras;

Arūnas Štaras – susisiekimo viceministras;

Edmundas Žilevičius – finansų viceministras.

MINISTRAS PIRMININKAS	ANDRIUS KUBILIUS

SUSISIEKIMO MINISTRAS,
PAVADUOJANTIS APLINKOS MINISTRĄ	ELIGIJUS MASIULIS